CELEX: 52007XB0116(01)
Language: sl
Date: 2007-01-16 00:00:00
Title: Memorandum o soglasju o spremembah Memoranduma o soglasju o Kodeksu ravnanja za člane Sveta ECB

16.1.2007   
            
            
               SL
            
            
               Uradni list Evropske unije
            
            
               C 10/6
            
         Memorandum o soglasju o spremembah Memoranduma o soglasju o Kodeksu ravnanja za člane Sveta ECB
   (2007/C 10/08)
   ČLANI SVETA EVROPSKE CENTRALNE BANKE SO SE —
   ob upoštevanju Memoranduma o soglasju o Kodeksu ravnanja za člane Sveta ECB z dne 16. maja 2002 (1),
   ob upoštevanju naslednjega:
   Ta sprememba Kodeksa ravnanja za člane Sveta ECB podrobneje določa ureditev etičnih vprašanj, ki velja za člane Sveta ECB —
   DNE 21. DECEMBRA 2006 SPORAZUMELI O SPREMEMBAH MEMORANDUMA O SOGLASJU O KODEKSU RAVNANJA, KOT SLEDI:
   Člen 1
   Člen 3 Kodeksa ravnanja za člane Sveta ECB se spremeni, kot sledi:
   
                
            
            
               Člen 3.3 se nadomesti z naslednjim:
               
                  
                              „3.3
                           
                           
                              Spoštovanje načela neodvisnosti ni združljivo s potegovanjem za, prejemanjem ali sprejemanjem kakršnih koli finančnih ali nefinančnih koristi, nagrad, honorarjev ali daril v znesku nad 200 EUR iz katerega koli vira razen znotraj ESCB, ki so na kakršen koli način povezani s funkcijo člana Sveta ECB.“
                           
                        
            
         
                
            
            
               Vstavi se naslednji člen 3.4 in 3.5:
               
                  
                              „3.4
                           
                           
                              Vendar pa lahko sprejemajo povabila na konference, sprejeme ali kulturne dogodke in s tem povezano razvedrilo, vključujoč primerno gostoljubje, če je njihova udeležba na takem dogodku združljiva z izpolnjevanjem njihovih dolžnosti kot članov Sveta ECB. S tem v zvezi lahko od organizatorjev sprejmejo povračilo stroškov potovanja in namestitve, sorazmernih trajanju njihove udeležbe, razen kadar so organizatorji institucije pod njihovim nadzorom. Predvsem bi morali člani Sveta ECB ravnati s posebno skrbnostjo ob individualnih povabilih. Ta pravila bi morala enako veljati za njihove zakonce ali partnerje, če so povabljeni tudi ti in če je njihova udeležba v skladu z mednarodno sprejetimi običaji.
                           
                        
                              3.5
                           
                           
                              Člani Sveta ECB ne smejo za svoj račun sprejemati plačil za predavanja in govore, ki jih opravijo v uradni vlogi članov Sveta ECB.“
                           
                        
            
         Člen 2
   Pripravljeno v izvirniku v enem izvodu, ki se hrani v arhivu ECB. Vsaka stranka tega Memoranduma o soglasju prejme eno overjeno kopijo.
   
      
         Jean-Claude TRICHET
         
         Lucas D. PAPADEMOS
         
         Lorenzo BINI SMAGHI
         
         Vítor CONSTÂNCIO
         
         Mario DRAGHI
         
         Miguel Fernández ORDOÑEZ
         
         Nicholas GARGANAS
         
         José Manuel GONZÁLEZ-PÁRAMO
         
         John HURLEY
         
         Klaus LIEBSCHER
         
         Erkki LIIKANEN
         
         Yves MERSCH
         
         Christian NOYER
         
         Guy QUADEN
         
         Jürgen STARK
         
         Gertrude TUMPEL-GUGERELL
         
         Axel A. WEBER
         
         Arnout WELLINK
         
      
   
   
      (1)  UL C 123, 24.5.2002, str. 9.